членки трябва да продължат да прилагат стандартите за планиране, подготовка и управление на инвентаризациите, посочени в членове 27—29.
 (11)
 Правилата относно системите за политики и мерки и прогнози следва да са съобразни със съответните решения, приети от органите на РКООНИК или на Парижкото споразумение. Тъй като с Решение 18/CMA.1 на Конференцията на страните по РКООНИК, изпълняваща функциите на среща на страните по Парижкото споразумение, се изисква информацията, необходима за проследяване на напредъка по изпълнението на национално определените приноси съгласно член 4 от Парижкото споразумение, държавите членки следва да предоставят съответната информация за своите институционални, административни и процедурни механизми за изпълнение в национален мащаб на определения на национално равнище принос на Съюза.
 (12)
 Докладването на информация относно замърсители на въздуха съгласно Директива (ЕС) 2016/2284 на Европейския парламент и на Съвета (8) и относно парниковите газове следва в голяма степен сходни подходи, включително методологиите, използвани от държавите членки. Поради това за докладването относно политики, мерки и прогнози и относно съответните има системи съгласно глава VI от настоящия регламент се подкрепя последователен методологичен подход, като се вземат предвид политиките, мерките и прогнозите, докладвани в съответствие с Директива (ЕС) 2016/2284.
 (13)
 Електронната платформа, посочена в член 28 от Регламент (ЕС) 2018/1999, следва да се използва от страна на държавите членки и Комисията, подпомагана от Европейската агенция за околна среда, за докладване по всички измерения на енергийния съюз. Комисията взема мерки, за да даде възможност подаваната в платформата информация да се насочва или преминава през единно звено за контакт на Комисията и да се обменя по подходящ начин със съответните свързани системи за докладване, като например Reportnet на Европейската агенция за околна среда.
 (14)
 За да се осигури съгласуваност с датата на прилагане на относимите разпоредби от Регламент (ЕС) 2018/1999, настоящият регламент следва да се прилага от 1 януари 2021 г.
 (15)
 В съответствие с членове 57 и 58 от Регламент (ЕС) 2018/1999 Регламент (ЕС) No 525/2013 се отменя, считано от 1 януари 2021 г., с изключение на член 7, член 17, параграф 1, букви а) и г) и член 19 от същия регламент, които се прилагат за докладите, съдържащи данни за 2019 г. и 2020 г. Поради това Регламент за изпълнение (ЕС) No 749/2014 следва да бъде отменен, считано от 1 януари 2021 г., но членове 3—18 и 27—43 от него следва да продължат да пораждат действие за докладите, съдържащи данни за тези години.
 (16)
 Мерките, предвидени в настоящия регламент, са в съответствие със становището на Комитета по изменението на климата,
 ПРИЕ НАСТОЯЩИЯ РЕГЛАМЕНТ:
 ГЛАВА I
 ПРЕДМЕТ, ПРИЛОЖНО ПОЛЕ И ОПРЕДЕЛЕНИЯ
 Член 1
 Предмет
 Настоящият регламент определя правила за прилагане на Регламент (ЕС) 2018/1999 по отношение на следното:
 а)
 докладването от страна на държавите членки относно националните действия за адаптиране, използването на приходите от търговете и финансовата и технологичната помощ, оказвана на развиващите се държави, съгласно член 19 от Регламент (ЕС) 2018/1999;
 б)
 докладването от страна на държавите членки относно приблизителните инвентаризации на парниковите газове (ПГ), инвентаризациите на парниковите газове и отчетените емисии на парникови газове и отчетените поглъщания съгласно член 26 от Регламент